Lav et referat af nedenstående tekst:

Tekst:
- Det er ikke til at komme over. Det var en helt ubeskrivelig aften, siger Sonja Christensen dagen derpå. Sonja og Eigild Christensen havde åbnet deres hus for 45 ukrainske flygtninge, og der var arrangeret den helt store julefest. - Alle var glade, og alle græd. Alle vidste, at de skulle have været hjemme i Ukraine, men det kunne de ikke, siger Sonja Christensen. Jul med alt Der var søndag aften arrangeret jul, hvor der ikke manglede noget. Der var flæskesteg, som blev tilberedt af Lé Chef i Svenstrup, og der var ris á la mande med mandelgaver. Pakker var der også masser af, da der både blev afholdt pakkeleg med 100 pakker, og der kom en julemand på besøg, hvor han havde to pakker til hver mand. - De spiller jo til blodet sprænger. Der var ingen nåde, og de var helt vilde, fordi de aldrig har prøvet det før, siger Sonja Christensen. Derudover var der arrangeret underholdning. Der var arrangeret musik og sang, og så havde ukrainerne også forberedt sig. - Det var virkelig rørende. De havde øvet sange til at synge for mig, og de kom alle sammen med kage. Det var meget rørende, siger Sonja Christensen. Sonja Christensen har hjulpet mange af ukrainerne i en længere periode, ligesom hun gennem foreningen 'Raise for Kids' hjælper mindre bemidlede personer og familier. Det var også derigennem, at Coolshop og welcomegiftshop.dk havde doneret gaver til aftenen, mens alle børn også fik LEGO. - Så bankede det på døren, og så var det julemanden. Og at se hende den tre-årige da han kom ind og havde gaver med til alle, det var stort, siger Sonja Christensen. Nært forhold til gæsterne Sonja Christensen har arbejdet med ukrainerne siden deres ankomst til Danmark, og derfor har de opbygget et forhold til hinanden. - Ham, der var julemand, er blevet skudt under krigen, og derfor har han fået lov til at få fri fra den. Jeg ved ikke, hvor mange gange han græd, siger hun. - De er stolte af, at danskerne har taget så godt imod dem og åbner hjemmet for dem. Det betyder meget, at jeg laver sådan en aften. Sonja Christensen plejer at arrangere jul for mindre bemidlede personer, og i år skulle der også være sådan en for ukrainerne. Planerne er, at der næste år skal arrangeres ture for børnene og laves venindegrupper. I første omgang skal søndagens fest fordøjes. - Det var en fuldstændig rørende aften. Det var længe, før jeg kommer mig over den aften, siger hun.

Referat:
Søndag aften havde Sonja Christensen arrangeret julefest for ukrainske flygtninge, hvor der både var flæskesteg, ris a la mande, julemand og gaver.